Diari Oficial de la Generalitat Valenciana


Sumari del DOGV 4901, del 13-12-2004 (2004/12005)

Informació pública de l'extracte de les bases per a la provisió en propietat d'una plaça d'agent de la Policia Local de l'Ajuntament d'Algorfa.
-----------------------------------------------------------------------------------------------------------------------------------------------

### Dades del document

Número de DOGV
:   4901

Data del DOGV
:   13-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12453


Data del document
:   03-11-2004

Organisme emissor
:   Ajuntament d'Algorfa

Tipus de document
:   Convocatòria

Descriptors 

:   * Algorfa
    * policia
    * administració local
    * concurs administratiu

Informació pública de l'extracte de les bases per a la provisió en propietat d'una plaça d'agent de la Policia Local de l'Ajuntament d'Algorfa. [2004/Q12145]
  
Pel Decret de l'Alcaldia de data de hui, s'ha acordat aprovar les bases per a la provisió en propietat d'una plaça d'agent de la policia local vacant a la plantilla de funcionaris de carrera de l'Ajuntament d'Algorfa.
  
L'extracte de les bases és el següent:
  
L'objecte de la present convocatòria és la selecció per a cobrir en propietat una plaça d'agent de la policia local, pel sistema d'oposició lliure. Esta plaça està enquadrada en l'escala d'administració especial, subescala de servicis especials, escala bàsica, categoria agent.
  
Requisits dels aspirants:
  
a) Tindre la nacionalitat espanyola.
  
b) Tindre complits els 18 anys d'edat sense excedir-ne dels 30. Als sols efectes de l'edat màxima, es compensarà el límit amb els servicis prestats anteriorment en l'administració local, escala d'administració especial, subescala de servicis especials, classe policia local i els seus auxiliars.
  
c) Estar en possessió del títol de Batxiller Superior, BUP, Formació Professional de segon grau o equivalent, com a mínim, o haver superat les proves d'accés a la universitat per a majors de 25 anys. L'equivalència l'haurà de reconéixer com a tal l'administració competent en cada cas concret i degudament acreditada en este sentit pels aspirants.
  
d) Estar en possessió dels permisos que habiliten per a la conducció de vehicles de les classes B i que permeten la conducció de motocicletes amb unes característiques de potència que no sobrepassen els 25 kW o una relació de potència/pes no superior a 0,16 kW/kg.
  
e) Abastar una talla mínima d'1,65 metres per als hòmens i 1,60 per a les dones.
  
f) No patir malaltia, ni estar afectats per limitació física o psíquica incompatible amb l'exercici de les funcions, o que les impossibilite .
  
g) No haver sigut separat, per mitjà d'expedient disciplinari, del servici de l'estat, de les comunitats autònomes de les entitats locals o de qualsevol altra institució jurídica pública.
  
h) No trobar-se inhabilitat per a l'exercici de funcions públiques.
  
i) No trobar-se sotmés en causes d'incapacitat o incompatibilitat.
  
Presentació d'instàncies.
  
Els interessats hauran de sol·licitar prendre part en el procés mitjançant una instància adreçada a l'alcalde, on faran constar que complixen els requisits exigits per a això, adjuntaran el rebut de pagament de les taxes de drets d'examen, que fan suma de 18.03 euros, i que es comprometen a prestar jurament a promesa establits en el Reial Decret 707/1979.
  
 El termini de presentació de sol·licituds serà de 20 dies naturals, comptadors des del sendemà de la publicació de l'anunci de la convocatòria en extracte en el Boletín Oficial del Estado.
  
Selecció. El procés de selecció està integrat per:
  
1. Proves prèvies: reconeixement mèdic, mesurament de talla i prova psicotècnica.
  
2. Exercicis: prova d'aptitud física, prova de qüestionari test, prova de desenvolupament de temari i prova de coneixement de temes locals.
  
La relació d'aspirants aprovats no podrà superar la de places convocades. Els aspirants que hagen superat les proves prèvies, físiques, test de temari i desenvolupament de temari, passaran a formar part d'una borsa de treball destinada a cobrir de manera interina les vacants que s'hi produïsquen.
  
La resta de bases consta al Negociat Central de l'ajuntament per a la consulta, i, si és procedent, per a fotocopiar-les; i es troben publicades en el Butlletí Oficial de la Província d'Alacant.
  
Cosa que es publica perquè se'n prenga coneixement general, d'acord amb la normativa que li és aplicable.